În zonele greu accesibile, precum regiunile montane, acesta este serviciul poştal al viitorului.

Testele au ca scop să analizeze inclusiv restricţiile de natură tehnică ale dronelor, precum durata limitată a bateriei.

Poşta elveţiană a precizat că intenţionează să folosească dronele în special pentru situaţii de urgenţă, când trebuie furnizate provizii în zone izolate de restul lumii în urma unei furtuni.

Testele se vor desfăşura până la sfârşitul lui iulie, însă folosirea la scară largă a dronelor poştale nu este preconizată mai devreme de cinci ani.